钦定古今图书集成/明伦汇编/氏族典/第395卷 > 李淦
## 钦定古今图书集成/明伦汇编/氏族典/第395卷 > 李淦

按《元史叶李传》：桑哥为丞相，擅颛国政，急于财利，毒
及生民。李虽与之同事，然莫能有所匡正。会桑哥败，
颇连及同列，李独得请南还。扬州儒学正李淦上书
言：“‘叶李本一黥徒，受皇帝简知司为千载一遇，而才
近天光，即以举桑哥为第一事，宜斩以谢天下’。帝矍
然曰：‘叶李廉介刚直，朕所素知者，宁有是耶’！”有旨，驿
召淦诣京师。二十九年，李南还，至临清，帝遣使召之，
俾为平章政事，佐丞相完泽治省事。李上表力辞，未
几卒。李既卒，而淦至，诏以淦为江阴路教授，以旌直
言。